Je potrebné emitovať naraz všetky pripravené emisie alebo sa to dá robiť postupne?
Emitent môže získať naraz celý objem peňažných prostriedkov, alebo postupným vydávaním cenných papierov z danej emisie získava finančné prostriedky podľa aktuálnej potreby. Dlhopisy pre emitenta tak predstavujú flexibilný, avšak vysoko individualizovaný zdroj stredno a dlhodobých finančných prostriedkov.
Je možné vydané dlhopisy splatiť aj predčasne?
Emitent môže vydané dlhopisy splatiť aj predčasne, ak takáto možnosť je uvedená v emisných podmienkach.
Čo v prípade, ak ako emitent nedokáže splniť svoje záväzky?
V prípade nesplnenia záväzkov vyplývajúcich z dlhopisov majitelia dlhopisov postupujú v zmysle platnej legislatívy tak ako s každou inou pohľadávkou voči emitentovi.
Je vhodné podporiť vydanie dlhopisov aj marketingovo?
Väčšiu emisiu dlhopisov je vhodné podporiť aj marketingovou kampaňou v spolupráci s manažérom emisie.
Ak musím pred vydaním emisie vypracovať aj prospekt emitenta, čo presne má obsahovať?
Presný obsah prospektu emitenta stanovuje Delegované nariadenie Komisie (EÚ) č. 2019/980, ktorým sa dopĺňa nariadenie Európskeho parlamentu a Rady (EÚ) 2017/1129, pokiaľ ide o formát, obsah, preskúmanie a schvaľovanie prospektu, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu.
Všetky formuláre, zmluvy a prílohy potrebné k úspešnej registrácii dlhopisov sú k dispozícii na stránke https://www.cdcp.sk/emitenti/dokumenty-pre-zaknihovane-cp/.